wannaphong/clean_thaiwikipedia huggingface dataset:
# ตีเรลล์ มาลาเซีย
ตีเรลล์ โยฮันเนส ชิโก มาลาเซีย (เกิด 17 สิงหาคม ค.ศ. 1999) เป็นนักฟุตบอลอาชีพชาวดัตช์ ปัจจุบันลงเล่นในตำแหน่งแบ็กซ้ายให้กับเปเอสเฟ ไอนด์โฮเฟิน สโมสรในเอเรอดีวีซี โดยยืมตัวมาจากแมนเชสเตอร์ยูไนเต็ด 

มาลาเซียเข้าสู่ระบบเยาวชนของไฟเยอโนร์ดเมื่ออายุ 9 ขวบ เขาเปิดตัวกับทีมชุดใหญ่ของสโมสรในเดือนธันวาคม ค.ศ. 2017 และคว้าแชมป์เคเอ็นวีบีคัพ ในปี ค.ศ. 2018 เขาได้รับการเสนอชื่อให้อยู่ใน UEFA Europa Conference League Team of the Season ในปี ค.ศ. 2022 หลังจากได้รับเหรียญรางวัลรองชนะเลิศในการแข่งขัน ในปีต่อมา เขาย้ายไปอยู่กับแมนเชสเตอร์ยูไนเต็ด

มาลาเซียเป็นเยาวชนทีมชาติเนเธอร์แลนด์ตั้งแต่รุ่นอายุไม่เกิน 16 ปีจนถึงรุ่นอายุไม่เกิน 21 ปี ก่อนที่จะเปิดตัวในนามทีมชาติชุดใหญ่เจอกับมอนเตเนโกรในเดือนกันยายน ค.ศ. 2021

เกียรติประวัติ
ไฟเยอโนร์ด
KNVB Cup: 2017–18Feyenoord wint KNVB-beker mede dankzij prachtgoal Van Persie - AD 
Johan Cruyff Shield: 2018
UEFA Europa Conference League รองชนะเลิศ: 2021–22

แมนเชสเตอร์ยูไนเต็ด
EFL Cup: 2022–23
FA Cup รองชนะเลิศ: 2022–23

เปเอสเฟ ไอนด์โฮเฟิน
เอเรอดีวีซี: 2024–25
# เรือนทาส
เรือนทาส   เป็นละครโทรทัศน์ไทยที่สร้างจากบทประพันธ์ของ ญนันธร บทโทรทัศน์โดย ภาสกร ผลิตโดยค่าย เมคเกอร์เค กำกับโดย กฤษณ์ ศุกระมงคลเปิดภาพเคมีใหม่ "ตี๋-อ๊ะอาย" นำทีมนักแสดง ฟิตติ้งละครพีเรียด "เรือนทาส" นำแสดงโดย ศิรพันธ์ วัฒนจินดา, สุภาพร วงษ์ถ้วยทอง, รังสิต ศิรนานนท์, จริยา แอนโฟเน่, ธนพล จารุจิตรานนท์, กรณิศ เล้าสุบินประเสริฐ, กุลฑีรา ยอดช่าง, จอมยุทธ์ เหล่าเจริญพรกุล, ธัชทร ทรัพย์อนันต์, ฉัตรฑริกา สิทธิพรม, ธิดารัตน์ ปรือทองบิ๊กเซอร์ไพรส์!! พระเอกนางเอกคู่ใหม่แห่งวิกสาม ‘ตี๋-อ๊ะอาย’ ประกบคู่กันครั้งแรก กระแสดีไม่ไหว ออกอากาศทุกวันพุธและพฤหัสบดี เวลา 20.30 น. (เวลามาตรฐานไทย) ระหว่างวันที่ 24 มกราคม ถึง 27 มีนาคม พ.ศ. 2567 มีจำนวนทั้งสิ้น 20 ตอน

 งานสร้าง 
ละครเรื่อง เรือนทาส ได้ทำการฟิตติ้งหรือลองเสื้อผ้าของบรรดานักแสดงเมื่อช่วงเดือนมีนาคม พ.ศ. 2565 จนกระทั่งเดือนตุลาคม พ.ศ. 2565 ทางช่อง 3 ได้ปล่อยทีเซอร์แรกของละครเรื่อง เรือนทาส ออกมาให้ได้รับชม"เรือนทาส" พบเคมีคู่ใหม่ "อ๊ะอาย-ตี๋" แค่ดูทีเซอร์ขนลุกเฮี้ยนน่าสะพรึง

 นักแสดง 

 ศิรพันธ์ วัฒนจินดา รับบท สร้อย
 สุภาพร วงษ์ถ้วยทอง รับบท มะลิ
 รังสิต ศิรนานนท์ รับบท พระยาธรรมานุรักษ์ (คุณธรรม)
 จริยา แอนโฟเน่ รับบท คุณหญิงแขไข
 ธนพล จารุจิตรานนท์ รับบท เกื้อกูล
 กรณิศ เล้าสุบินประเสริฐ รับบท บุษบง / บัว   
 กุลฑีรา ยอดช่าง รับบท แสงจันทร์
 จอมยุทธ์ เหล่าเจริญพรกุล รับบท สันติ
 ธิดารัตน์ ปรือทอง รับบท ประกาย    
 ฉัตรฑริกา สิทธิพรม รับบท คุณราตรี
 ธัชธร ทรัพย์อนันต์ รับบท รอย  
 ดนัย จารุจินดา รับบท พระรอด / อาจารย์แคล้ว
 นิศาชล ต้วมสูงเนิน รับบท กลอย
 สันติสุข พรหมศิริ รับบท เศรษฐีสน
 สวนีย์ อุทุมมา รับบท ยายเจียม
 โฆษวิส ปิยะสกุลแก้ว รับบท พระยาพลากรพยุหโยธิน
 ศิรประภา สุขดำรงค์ รับบท คุณหญิงโสภา
 อัญชิสา เลี่ยวไพโรจน์ รับบท คุณหญิงเพลิน
 รตวรรณ ออมไธสง รับบท จำปา
 ปราโมทย์ เทียนชัยเกิดศิลป์ รับบท แก่น
 กุณกนิช คุ้มครอง รับบท ยายสุข
 นนท์ หาญตระกูล รับบท เเม่แช่ม

นักเเสดงรับเชิญ
 ศุกล ศศิจุลกะ รับบท เจ้าพระยาเดชานุรักษ์
 วริษฐ์ ทิพโกมุท รับบท เริง
 ชัชวาล เพชรวิศิษฐ์ รับบท ชิด
 ราวรรณ โทนะหงษา รับบท แฉ่ม
 กิจจา ลาโพธิ์ รับบท สวย
 วรรณภา สืบชมภู รับบท เฉย
 เบญจวรรณ นัยพินธ์ รับบท สด
 อติล่า กานโยซ์ รับบท โรเบิร์ต
 โรซี่ รับบท แคทเธอรีน
 ประสาท ทองอร่าม รับบท ตาสัปเหร่อ (นักแสดงรับเชิญกิตติมศักดิ์)
 โยธิน มาพบพันธ์ รับบท หลวงตา
 โมฬีวรรณ พันธรักษ์ รับบท ยายเเอ๊

 เพลงประกอบ 
 "แค่ไหนก็จะรอ" โดย ฝ้าย ยุคลฉัตร
 "เธอหรือพระจันทร์ที่ไกลกว่ากัน" โดย กรณิศ เล้าสุบินประเสริฐ
# วัดบางสาม
วัดบางสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะเคียน อำเภอสองพี่น้อง จังหวัดสุพรรณบุรี มีเนื้อที่ราว 50 ไร่

วัดบางสามตั้งวัดเมื่อ พ.ศ. 2444 ได้รับพระราชทานวิสุงคามสีมาเมื่อ พ.ศ. 2506 วัดมีปรากฏในหลักฐานใน จดหมายเหตุนายทรงอานุภาพ (สมเด็จพระเจ้าบรมวงศ์เธอ กรมพระยาดำรงราชานุภาพ) ฉบับที่ 6 สิงหาคม ร.ศ. 123 เล่าเรื่องเสด็จประพาสต้นครั้งแรก ความว่า "ส่วนข้างทางที่เสด็จนั้น ได้ยินว่าเสด็จไปประพาสปลายคลองสองพี่น้อง จะประพาสที่ใดบ้างหาทราบไม่ ได้ความแต่ว่า นายวงค์ตะวันไปถูกหมากัด ประพาสคลองสองพี่น้องแล้วเสด็จมาพักทำครัวเย็นที่วัดบางสาม เมื่อทำครัวอยู่นั้นพวกเราใครตกเบ็ดได้ปลาเทโพตัวหนึ่ง ทราบว่าแกงเทโพวันนั้นอร่อยนัก แต่นายอัษฎาวุธเคราะห์ร้ายไปตกร่องที่วัดบางสาม ฟกช้ำไปหน่อยหนึ่ง"

อาคารเสนาสนะที่สำคัญ ได้แก่ อุโบสถหลังใหม่ กว้าง 8.25 เมตร ยาว 24.25 เมตร สร้างเมื่อ พ.ศ. 2515 ศาลาการเปรียญเก่าที่คาดว่าสร้างเมื่อ พ.ศ. 2470 มีเสาไม้ต้นใหญ่เป็นค้ำยัน และศาลาการเปรียญหลังใหม่ ประดิษฐานของพระพุทธรูปปางต่าง ๆ รวมทั้งธรรมมาสน์เก่าที่เมื่อ พ.ศ. 2470 ด้านหลังวัดริมแม่น้ำมีต้นไทรขนาดใหญ่ และมีซุ้มจงกรมสำหรับเดินจงกรม ซึ่งมีพระพุทธรูปปางลีลา และพระสิวลีประดิษฐานอยู่บนแท่น หน้าวัดมีวิหารจัตุรมุข ภายในประดิษฐานรูปหล่อของ พระครูเขมานุโยค อดีตเจ้าอาวาส กุฏิสงฆ์สองชั้น 40 ห้อง เป็นอาคารคอนกรีตเสริมเหล็ก สร้างเมื่อปี พ.ศ. 2553–2555 หอเทพเทวาสถิต เป็นเรือนไทยประยุกต์ 2 ชั้น และมณฑปที่เก็บรอยพระพุทธบาทและรูปภาพประวัติศาสตร์สมัยเก่าแก่โบราณและอัฐิอดีตเจ้าอาวาส

รายนามเจ้าอาวาส
 หลวงปู่นาค ปานอำพันธ์
 พระอธิการกอน กิตฺติสุทฺโท (อดีตเจ้าคณะอำเภอสองพี่น้อง)
 หลวงพ่อชุน บูชา (พระครูเขมานุโยค) ปรากฏในหลักฐานใน พ.ศ. 2482 
 พระอาจารย์ผล บูชา รักษาการณ์แทนเจ้าอาวาส
 หลวงพ่ออั้น บูชา รักษาการแทนเจ้าอาวาส
 หลวงพ่อสังวน คล้ายสุบรรณ รักษาการแทนเจ้าอาวาส
 พระอธิการอนันต์ ปญฺญาวโร นามสกุล สมรรคนั่ฎ
 พระครูอินทปญฺญษธร (หลวงพ่อชั้น อินฺทปญฺโญ (สิน ทองเอี่ยม)) พ.ศ. 2513–2559
  พระครูปลัดบุญสร้าง ปญฺญาวโร (พธ.ม.)  วันที่ 7 มีนาคม พ.ศ. 2560–
# พร้อมเพย์
พร้อมเพย์ (PromptPay) เป็นบริการโครงสร้างพื้นฐานการชำระเงินและโอนเงินแบบทันที (real-time) ที่ใช้หมายเลขอ้างอิงอื่นแทนเลขที่บัญชีธนาคารที่จดจำยาก เช่น หมายเลขโทรศัพท์มือถือ เลขประจำตัวประชาชน เลขทะเบียนนิติบุคคล และ e-Wallet ID ให้บริการระบบโดย บริษัท เนชั่นแนล ไอทีเอ็มเอ๊กซ์ จำกัด พัฒนาระบบโดย Vocalink บริษัทในกลุ่ม Mastercard

 ประวัติ 
พร้อมเพย์ (เดิม AnyID) เป็นหนึ่งในโครงการโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment) เพื่อให้มีระบบรองรับการชำระเงินทางอิเล็กทรอนิกส์ที่ได้มาตรฐาน สอดคล้องกับการใช้งานเทคโนโลยีโดยเฉพาะ อินเทอร์เน็ตและโทรศัพท์มือถือที่ขยายวงกว้างขึ้น และมีการนำเทคโนโลยีเข้ามาใช้เพื่อประโยชน์ทางเศรษฐกิจโดยรวม โดยเมื่อวันที่ 22 ธันวาคม 2558 คณะรัฐมนตรีมีมติเห็นชอบในหลักการแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ

 บริการ 
บริการของพร้อมเพย์ ประกอบไปด้วย

 การโอนเงินระหว่างบุคคล (C2C)
 การจ่ายเงินสวัสดิการแห่งรัฐ
 การคืนภาษี
 พร้อมเพย์นิติบุคคล
 พร้อมเพย์ e-wallet
 การชำระบิลข้ามธนาคาร
 Thai QR Payment
 Pay Alert
 e-Donation
 Cross Border QR Payment

 เหตุการณ์สำคัญ 
10 มกราคม 2560 กรมสรรพากรเริ่มให้บริการโอนเงินคืนภาษีสำหรับบุคคลธรรมดาผ่านระบบพร้อมเพย์https://www.posttoday.com/economy/finance/474945

24 มกราคม 2560 พร้อมเพย์เริ่มให้บริการโอนเงินสำหรับลูกค้ารายย่อยผ่านทางแอปพลิเคชันธนาคารบนโทรศัพท์มือถือ

1 พฤษภาคม 2563 กรมสรรพากรเริ่มให้บริการโอนเงินคืนภาษีสำหรับนิติบุคคลผ่านระบบพร้อมเพย์https://www.itax.in.th/media/%E0%B8%99%E0%B8%B4%E0%B8%95%E0%B8%B4%E0%B8%9A%E0%B8%B8%E0%B8%84%E0%B8%84%E0%B8%A5%E0%B8%A3%E0%B8%B1%E0%B8%9A%E0%B9%80%E0%B8%87%E0%B8%B4%E0%B8%99%E0%B8%84%E0%B8%B7%E0%B8%99%E0%B8%A0%E0%B8%B2%E0%B8%A9/
# มิกิ
มิกิ อาจหมายถึง

 ชื่อสถานที่ 
 มิกิ (จังหวัดเฮียวโงะ)
 มิกิ (จังหวัดคางาวะ)

 นามสกุล 
 ชินอิจิโร มิกิ - นักพากย์ชาย
 ทากาชิ มิกิ - คีตกวี

 ชื่อบุคคล 
 มิกิ มัตสึบาระ - นักร้องหญิง
 มิกิ ฟูจิโมโตะ - นักร้องหญิง
 มิกิ โนนากะ - นักร้องหญิง
 มิกิ ซาโต - นักแสดงหญิง
 มิกิ อิโต - นักพากย์หญิง
# โอโนะ
โอโนะ อาจหมายถึง

 ชื่อสถานที่ 
 โอโนะ (จังหวัดเฮียวโงะ)
 โอโนะ (จังหวัดฟูกูอิ)
 อำเภอโอโนะ (จังหวัดโออิตะ)
 อำเภอโอโนะ (จังหวัดกิฟุ)

 นามสกุล 
 โอโนะ โนะ โคมาจิ - สาวงามในยุคเฮอัง
 โยโกะ โอโนะ - นักร้อง
 ซาโตชิ โอโนะ - นักร้อง
 เค็นโช โอโนะ - นักพากย์
 ไดสึเกะ โอโนะ - นักพากย์
 ยูกิ โอโนะ - นักพากย์
 ยูโกะ โอโนะ - นักพากย์
 โทโมฮิโระ โอโนะ - นักพากย์
 อัตสึชิ โอโนะ - นักพากย์
 เรียวโกะ โอโนะ - นักพากย์
 ชินจิ โอโนะ - นักฟุตบอล
# สุภาพร วงษ์ถ้วยทอง
สุภาพร วงษ์ถ้วยทอง (เกิด 3 ธันวาคม พ.ศ. 2531) ชื่อเล่น บูม เป็นนักแสดง พิธีกร และดีเจชาวไทย เริ่มต้นก้าวเข้ามาในวงการบันเทิงด้วยการถ่ายแบบนิตยสารและถ่ายโฆษณา โด่งดังจากการรับบท "อังกอร์" ในละครเรื่อง อังกอร์ เมื่อปี พ.ศ. 2561

 ประวัติและการศึกษา 
สุภาพร มีชื่อเล่นว่า บูม เกิดเมื่อวันเสาร์ที่ 3 ธันวาคม พ.ศ. 2531 จบการศึกษาระดับมัธยมศึกษาตอนปลายจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีจากคณะมนุษยศาสตร์ มหาวิทยาลัยเกษตรศาสตร์ สาขาสื่อสารมวลชนบูม สุภาพร นางเอกอังกอร์ 2018 | บัณฑิต คณะมนุษยศาสตร์ ม.เกษตรฯ

โดยเธอมีพี่ชาย 1 คน ส่วนพ่อเป็นเจ้าของโกดังให้เช่า ด้านแม่เป็นบุตรสาวของอดีตรัฐมนตรีว่าการกระทรวงมหาดไทยท่านหนึ่ง ต่อมาพ่อแม่ของเธอแยกทางกันหลังจากเกิดวิกฤตต้มยำกุ้งจนครอบครัวเป็นหนี้ 70 ล้านบาท‘บูม สุภาพร’รับ 10 ปีกว่าจะดัง กับชีวิตติดหนี้ 70ล้าน

 เข้าสู่วงการ 
สุภาพรเข้าสู่วงการจากการถ่ายแบบ ถ่ายโฆษณา และเคยเป็น 1 ใน 5 Shiny Girl ที่เป็นโครงการของค่าย RS เพื่อฝึกฝนเตรียมความพร้อมสู่การทำงานในวงการบันเทิง ถ่ายเอ็มวีอย่างเพลง "ทำบ้าอะไร" ของ อาหรั่ง อาณัติ สายทวี และเพลง "ใต้หมอน" ของ แดน-บีม สำหรับละครเรื่องแรกของเธอคือละครเรื่อง รวมพลคนแจ๋ว ทาง ช่อง 9 เมื่อปี พ.ศ. 2549 นอกจากนี้เธอยังเป็นดีเจให้กับคลื่น Hitz 95.5 จากนั้นในปี พ.ศ. 2554 เธอได้ร่วมแสดงเป็นนักแสดงรับเชิญในซิทคอมเรื่อง เป็นต่อ ตอน เซ้ง เซ็ง โดยรับบทเป็น 1 ในหญิงสาวที่มาเซ้งตึก ต่อมาเธอเริ่มเป็นที่รู้จักจากการรับบท อังกอร์ ในละครเรื่อง อังกอร์ ที่ออกอากาศทางช่อง 3 เอชดี เมื่อปี พ.ศ. 2561 นับเป็นการรับบทนางเอกครั้งแรกของเธอ จากนั้นในปี พ.ศ. 2563 เธอได้แสดงละครถึง 2 เรื่องคือเรื่อง รักแรกของฉันกับคดีพิลึกพิลั่นของเจ้าบ่าว ทางช่องทรูโฟร์ยู และ เล่ห์บรรพกาล ทางช่อง 3 เอชดี ในปี พ.ศ. 2564 สุภาพรได้แสดงละครเรื่อง ดาวคนละดวง รับบทเป็น ดร. ชลันธร ถัดมาในปี พ.ศ. 2566 ได้แสดงนำในละครเรื่อง เลือดเจ้าพระยา ในบทของ ศรีนวล และละครเรื่อง เรือนทาส ในบท มะลิ

 ผลงาน 
 ปี  เรื่อง  แสดงเป็น  ออกอากาศ 2549 รวมพลคนแจ๋ว เฟื่องฟ้า ช่อง 9 MCOT HD 2554 เป็นต่อ ตอน เซ้งเซ็ง หนึ่งในสาวที่มาเซ้งห้องขายเสื้อ (รับเชิญ)ช่อง 3 เอชดี  2561 อังกอร์ อังกอร์ 2563 รักแรกของฉันกับคดีพิลึกพิลั่นของเจ้าบ่าว มด ทรูโฟร์ยู เล่ห์บรรพกาล ปักบุญ จุลโภค (พ.ศ.2562) / บุญเหลือ (พ.ศ.2436) / ทิณสรี (1,000 ปีก่อน) ช่อง 3 เอชดี 2564 ดาวคนละดวง ชลันธร 2566 เลือดเจ้าพระยา ศรีนวล2567 เรือนทาส มะลิ  เป็นต่อ ตอน ดิว ดรีม ดี ดรีม (รับเชิญ) ช่องวัน 31 

 รางวัล 
 ปี  รางวัล  สาขา  ผล 2563 รางวัลพิฆเนศวร ครั้งที่ 8 สาขานักแสดงสมทบหญิงยอดเยี่ยม  2564 รางวัลโทรทัศน์ทองคำ ครั้งที่ 35 นักแสดงสมทบหญิงดีเด่น
# เทมอิมพาลา
เทมอิมพาลา  เป็นโปรเจกต์ดนตรีแนวไซเคเดลิกสัญชาติออสเตรเลียของเควิน ปาร์กเกอร์ ซึ่งเป็นผู้เขียน บันทึกเสียง ทำการแสดง ตลอดจนผลิตเพลงทั้งหมดของโปรเจกต์ สมาชิกร่วมทัวร์ประกอบด้วยปาร์กเกอร์ (ร้องนำ กีตาร์ เครื่องสังเคราะห์เสียง) โดมินิก ซิมเปอร์ (กีตาร์ เครื่องสังเคราะห์เสียง) เจย์ วอตสัน (เครื่องสังเคราะห์เสียง ร้องเบื้องหลัง กีตาร์) แคม เอเวอรี (กีตาร์เบส ร้องเบื้องหลัง เครื่องสังเคราะห์เสียง) และจูเลียน บาร์บากัลโล (กลอง ร้องเบื้องหลัง) เทมอิมพาลามีความสัมพันธ์ใกล้ชิดกับวงดนตรีแนวไซเคเดลิกร็อกอย่าง พอนด์ ซึ่งมักมีการหมุนเวียนสมาชิกและทำงานร่วมกัน ดังเช่นนิก ออลบรุก ก็เคยเป็นสมาชิกร่วมทัวร์ แรมเริ่มวงได้เซ็นสัญญากับโมดูลาร์เรเคิดดิงส์ แต่ปัจจุบันเซ็นสัญญากับอินเตอร์สโคปเรเคิดส์ในสหรัฐ และฟิกชันเรเคิดส์ในสหราชอาณาจักร

ปาร์กเกอร์ก่อตั้งโปรเจกต์นี้ในเมืองเพิร์ทเมื่อปี 2007 หลังจากออกซิงเกิลและอีพีมาแล้วหลายชุด เทมอิมพาลาออกสตูดิโออัลบั้มเปิดตัวชื่อ Innerspeaker ในปี 2010 อัลบั้มได้รับการตอบรับอย่างดีจากนักวิจารณ์และยังได้รับการยืนยันระดับแผ่นเสียงทองคำในออสเตรเลีย ผลงานที่ตามมาในปี 2012 อย่างอัลบั้มชุด Lonerism ก็ได้รับคำชมเช่นเดียวกันและทำให้วงได้รับการเสนอชื่อเข้าชิงรางวัลแกรมมี สาขาอัลบั้มเพลงออลเทอร์นาทิฟยอดเยี่ยม เทมอิมพาลาออกอัลบั้มชุดที่สาม Currents วางจำหน่ายในเดือนกรกฎาคม 2015 อัลบั้มได้รับรางวัลอาเรียมิวสิกอะวอดส์ สาขาอัลบั้มร็อกยอดเยี่ยม และอัลบั้มแห่งปี ปาร์กเกอร์ได้รับรางวัลเอพราอะวอดส์ สาขาเพลงแห่งปี จากเพลง "เลตอิตแฮปเพน"  อัลบั้มชุดที่สี่ The Slow Rush ยังทำให้เทมอิมพาลาคว้าห้ารางวัลที่งานประกาศรางวัลอาเรียมิวสิกอะวอดส์ 2020

 สมาชิก 
สตูดิโอ
 เควิน ปาร์กเกอร์ – เสียงร้อง เครื่องดนตรี และการผลิตทั้งหมด  (2007–ปัจจุบัน)

สมาชิกร่วมทัวร์
 เควิน ปาร์กเกอร์ – ร้องนำ กีตาร์  (2007–ปัจจุบัน) เครื่องสังเคราะห์เสียงเป็นบางครั้ง  (2019–ปัจจุบัน)
 เจย์ วอตสัน – เครื่องสังเคราะห์เสียง คีย์บอร์ด  (2012–ปัจจุบัน) ร้องเบื้องหลัง  (2007–ปัจจุบัน) กลอง  (2007–2012) กีตาร์  (2013–2017)
 โดมินิก ซิมเปอร์ – กีตาร์ เครื่องสังเคราะห์เสียง คีย์บอร์ด  (2010–ปัจจุบัน) กีตาร์เบส  (2007–2013)
 จูเลียน บาร์บากัลโล – กลอง ร้องเบื้องหลัง  (2012–ปัจจุบัน)
 แคม เอเวอรี – กีตาร์เบส ร้องเบื้องหลัง  (2013–ปัจจุบัน) เครื่องสังเคราะห์เสียง  (2019–ปัจจุบัน)
 ราฟาเอล ลาซซาโร-โกลอน – เครื่องประกอบจังหวะ  (2019–ปัจจุบัน)

อดีตสมาชิกร่วมทัวร์
 นิก ออลบรุก – กีตาร์เบส กีตาร์ เครื่องสังเคราะห์เสียง  (2009–2013)
 ลอเรน ฮัมฟรีย์ – กลอง  (2019; เข้ามาเล่นแทนจูเลียน บาร์บากัลโล)

 เส้นเวลา
# อัตสึชิ โอโนะ
อัตสึชิ โอโนะ (斧 アツシ, 9 กันยายน 1961 –) เป็นนักแสดง นักพากย์ และผู้บรรยายชาวญี่ปุ่น เกิดที่นครโยโกฮามะ จังหวัดคานางาวะ สังกัดสำนักงานโอซาวะ สูง 178 ซม.

 ผลงานพากย์ 
 ผู้กล้าสุดแกร่ง ขี้ระแวงขั้นวิกฤติ (เซร์เซอุส)
 หนุ่มเย็บผ้ากับสาวนักคอสเพลย์ (โกโจ คาโอรุ)
 สปาย × แฟมิลี (เอ็ดการ์)
 นักอัญเชิญทมิฬ (เซล ไทรเซน)
 โมบิลสูทกันดั้ม แม่มดจากดาวพุธ (ซาริอุส เซเนลลี)
# การทดสอบการบินโคจรของสเปซเอ็กซ์สตาร์ชิป
การทดสอบการบินโคจรของสตาร์ชิปถูกวางแผนไว้เพื่อเป็นการบินอวกาศครั้งแรกของจรวดสเปซเอ็กซ์สตาร์ชิป การทดสอบนี้มีช่วงโอกาสการส่งครั้งแรกในวันที่ 17 เมษายน ค.ศ. 2023 (13:33 UTC)  และได้ทำการส่งจรวดในช่วงโอกาสการส่งครั้งที่สองในวันที่ 20 เมษายน ซึ่งล้มเหลวหลังจากเกิดข้อขัดข้องในระบบแยกส่วนจรวด ทำให้จรวดสตาร์ชิปสูญเสียการควบคุม และกระตุ้นระบบยุติการบินทำลายตัวจรวดในการทดสอบนี้ที่ 3 นาที 59 วินาทีหลังจากการส่งขึ้น ในการทดสอบนี้ ส่วนแรกซูเปอร์เฮฟวี (บูสเตอร์ 7) สามารถสาธิตสมรรถภาพในการบินได้สำเร็จ ในขณะที่ส่วนที่สองสตาร์ชิป (ชิป 24) มีแผนที่จะเข้าสู่วงโคจรผ่านบรรยากาศโลกเพื่อที่จะให้สตาร์ชิปกลับเข้าสู่ชั้นบรรยากาศเมื่อโคจรเกือบครบหนึ่งรอบโดยไม่ต้องจุดเครื่องยนต์ขึ้นอีกครั้ง
# โกปาเดลเรย์ รอบชิงชนะเลิศ 2023
โกปาเดลเรย์ รอบชิงชนะเลิศ 2023 เป็นการแข่งขันฟุตบอลรอบชิงชนะเลิศเพื่อตัดสินหาผู้ชนะของโกปาเดลเรย์ ฤดูกาล 2022–23 ซึ่งเป็นฤดูกาลที่ 121 ของโกปาเดลเรย์ ฟุตบอลถ้วยสูงสุดในประเทศสเปน การแข่งขันจัดขึ้นในวันที่ 6 พฤษภาคม ค.ศ. 2023 ที่เอสตาดิโอเดลาการ์ตูฆาในเมืองเซบิยา ระหว่างเรอัลมาดริดกับโอซาซูนา

สำหรับเรอัลมาดริด นี่เป็นการลงสนามนัดชิงชนะเลิศครั้งแรกของพวกเขานับตั้งแต่โกปาเดลเรย์ รอบชิงชนะเลิศ 2014 หลังจากคว้าแชมป์มาแล้ว 19 สมัย โอซาซูน่าจะลงเล่นนัดชิงโกปาเดลเรย์เป็นครั้งที่สองในประวัติศาสตร์ หลังจากแพ้ในโกปาเดลเรย์ รอบชิงชนะเลิศ 2005

 เส้นทางสู้นัดชิงชนะเลิศ 

เรอัลมาดริดรอบโอซาซูนาคู่แข่งผลคู่แข่งผลบายรอบแรกฟูเอนเตส4–1 (A)บายรอบสองอาร์เนโด3–1 (A)กาเซเรญโญ1–0 (A)รอบ 32 ทีมสุดท้ายฌิมนัสติก2–1  (A)บิยาร์เรอัล3–2 (A)รอบ 16 ทีมสุดท้ายเรอัลเบติส2–2  (A)อัตเลติโกมาดริด3–1  (H)รอบก่อนรองชนะเลิศเซบิยา2–1  (H)บาร์เซโลนา0–1 (H), 4–0 (A)รอบรองชนะเลิศอัตเลติกบิลบาโอ1–0 (H), 1–1  (A)

นัด
รายละเอียดการแข่งขัน

 GK 1  ตีโบ กูร์ตัว  RB 2  ดานิ การ์บาฆัลCB 3  แอแดร์ มีลีเตา  CB 4  ดาวิด อาลาบาLB 12 เอดัวร์โด กามาวีงกา  DM 18 โอเรเลียง ชัวเมนี   CM 15 เฟเดริโก บัลเบร์เด  CM 8  โทนี โครส   RW 21 โรดรีกู   CF 9  การีม แบนเซมา (กัปตัน)LW 20 วีนีซียุส ฌูนีโยร์  ผู้เล่นสำรอง:GK 13 อันดรีย์ ลูนินDF 5  เฆซุส บาเยโฆDF 6  นาโชDF 16 อัลบาโร โอดริโอโซลาDF 17 ลูกัส บัซเกซDF 22 อันโทนีโอ รือดีเกอร์   MF 10 ลูกา มอดริช   MF 19 ดานิ เซบาโยสFW 7  เอแดน อาซาร์FW 11 มาร์โก อาเซนซิโอ   FW 24 มาเรียโนผู้จัดการทีม: การ์โล อันเชลอตตี300px GK 1  เซร์ฆิโอ เอร์เรราRB 15 รูเบน เปญา   CB 23 อาริดาเน เอร์นันเดซCB 5  ดาบิด การ์ซิอา (กัปตัน)  LB 3  ฆวน กรุซDM 6  ลูกัส ตอร์โร   CM 7  โฆน โมนกาโยลา  CM 22 ไอมาร์ โอโรซRW 16 มอย โกเมซ   CF 17 อานเต บูดิมีร์   LW 12 อับเด เอซซัลซูลี   ผู้เล่นสำรอง:GK 25 ไอตอร์ เฟร์นันเดซDF 4  อูไน การ์ซิอาDF 20 มานู ซันเชซDF 31 โฆร์เก เอร์รันโดDF 35 ดิเอโก โมเรโนMF 11 กิเก บาร์ฆา    MF 14 รูเบน การ์ซิอา   MF 19 ปาโบล อิบาเญซ    MF 34 อิเกร์ มูโญซFW 9  ชิมาย อาบิลา   FW 18 กิเก การ์ซิอา   ผู้จัดการทีม: ฆาโกบา อาร์ราซาเต

ผู้เล่นยอดเยี่ยมประจำนัด:
โรดรีกู (เรอัลมาดริด)

ผู้ช่วยผู้ตัดสิน:
Raúl Cabañero Martínez (Region of Murcia)
José Enrique Pérez Naranjo (Las Palmas)
ผู้ตัดสินที่สี่:
Juan Martínez Munuera (Valencia)
ผู้ช่วยผู้ตัดสินสำรอง:
Juan José López Mir (Region of Murcia)
ผู้ช่วยผู้ตัดสินใช้วีดิทัศน์:
Santiago Jaime Latre (Aragon)
ผู้ช่วยผู้ตัดสินที่ทำหน้าที่เป็นผู้ช่วยผู้ตัดสินวิดีโอ:
Diego Barbero Sevilla (Andalusia)กฏ-กติกา
90 นาที
30 นาทีของ การต่อเวลาพิเศษ ในกรณีที่จำเป็น
การดวลลูกโทษ ถ้าผลการแข่งขันยังคงเสมอกัน
มีรายชื่อตัวสำรองได้ถึงเก้าคน
การเปลี่ยนตัวสูงสุดได้ถึงห้าคน, กับคนที่หกอนุญาตได้ในช่วงต่อเวลาพิเศษ

หมายเหตุ
# มหันตภัยแม่น้ำวิปโยค
มหันตภัยแม่น้ำวิปโยค  เป็นซีรีส์โทรทัศน์อิงประวัติศาสตร์จีนปี ค.ศ. 2022 ที่เขียนบทและกำกับโดย จาง ถิง  นำแสดงโดย ลั่ว จิน (罗晋)), หยิน ฟาง (尹昉) และหวง จื่อจง (黄志忠) ซีรีส์เล่าเรื่องราวของเฉิน หวง และจิน ฟู 2 ขุนนางที่รับหน้าที่แก้ไขปัญหาน้ำท่วมในสมัยจักรพรรดิคังซีแห่งราชวงศ์ชิง ซีรีส์เรื่องนี้ออกอากาศทางหูหนาน ทีวี ตั้งแต่วันศุกร์ที่ 11 พฤศจิกายน ถึงวันพฤหัสบดีที่ 1 ธันวาคม ค.ศ. 2022 

 งานสร้าง 
บทละครได้รับการแก้ไขหลายครั้งโดยผู้กำกับ จาง ถิง (张挺)  เริ่มการถ่ายทำจริงในวันที่ 7 กันยายน ค.ศ. 2021 ที่เหิงเตี้ยน เวิลด์ สตูดิโอ และถ่ายทำเสร็จในวันที่ 8 มกราคม ค.ศ. 2022 ที่มองโกเลียใน โดยสื่อของประเทศจีนอย่าง Douban (豆瓣)  ได้ให้คะแนนซีรีส์เรื่องนี้ที่ 8.2/10 คะแนน

 เรื่องย่อ 
สมัยราชวงศ์ชิงในปีที่ 15 แห่งรัชสมัยของจักรพรรดิคังซี เกิดอุทกภัยครั้งใหญ่เมื่อเขื่อนแม่น้ำเหลืองแตก ทำให้ 9 มณฑล ตลอดจนเส้นทางหมื่นลี้ที่แม่น้ำไหลผ่านต้องพบกับความหายนะ ทำลายบ้านเมือง ทำลายพืชผล และคร่าชีวิตผู้คนนับไม่ถ้วน เมื่อจักรพรรดิคังซี (รับบทโดยลั่วจิน) ทราบข่าวจึงได้ประกาศให้เปิดการสอบราชการเพื่อค้นหาคนที่มีความสามารถในการควบคุมน้ำ และได้รับยอดฝีมืออย่าง เฉินหวง (รับบทโดยหยินฟาง) หนุ่มอัจฉริยะวัย 24 ปี ผู้รู้จักเส้นทางแม่น้ำเหลืองเป็นอย่างดี มาร่วมมือกับ จิ้นฝู่ (รับบทโดยหวงจื่อจง) ข้าหลวงมณฑลอันฮุย ในการสยบแม่น้ำเหลือง ท่ามกลางความวุ่นวายทางการเมืองและความทุกข์ยากของประชาชน 

 รางวัล 
 ปี  ผู้มอบรางวัล  สาขา  ผู้ได้รับการเนอชื่อ  ผลการตัดสิน  อ้างอิงปี 2023 เทศกาลโทรทัศน์เซี่ยงไฮ้ ครั้งที่ 28  ละครโทรทัศน์จีนยอดเยี่ยม มหันตภัยแม่น้ำวิปโยค《天下長河》   บทภาพยนตร์ยอดเยี่ยม  จางถิง  ปี 2024 รางวัลละครโทรทัศน์ Feitian Award ครั้งที่ 34  รางวัลละครโทรทัศน์ดีเด่น มหันตภัยแม่น้ำวิปโยค《天下长河》   รางวัลบทภาพยนตร์ดีเด่น  จางถิง   รางวัลนักแสดงนําชายดีเด่น  หวงจื่อจง
# เร็ว..แรงทะลุนรก 10
เร็ว..แรงทะลุนรก 10 หรือ ฟาสต์ X  เป็นภาพยนตร์โลดโผนอเมริกันที่ออกฉายในปี ค.ศ. 2023 กำกับโดยหลุยส์ เลเทอร์เรียร์ เขียนบทภาพยนตร์โดยแดน มาโซและจัสติน ลิน เขียนเรื่องโดย มาโซ, ลินและแซค ดีน เป็นภาคต่อของ เร็ว..แรงทะลุนรก 9 (2021) เป็นภาคหลักลำดับที่ 10 ในภาพยนตร์ชุด เร็ว..แรงทะลุนรก ภาพยนตร์เรื่องนี้นำแสดงโดยวิน ดีเซล, มิเชล โรดริเกซ, ไทรีส กิบสัน, ลูดาคริส, เจสัน โมโมอา, นาตาลี แอมานุแอล, จอร์ดานา บริวสเตอร์, จอห์น ซีน่า, เจสัน สเตธัม, ซุง กัง, แอลัน ริตช์สัน, ดานีแยลา แมลชียอร์, สกอตต์ อีสต์วุด, เฮเลน เมียร์เรน, ชาร์ลิซ เธอรอน, บรี ลาร์สันและรีตา มอเรโน ในภาพยนตร์เรื่องนี้ ดอมต้องปกป้องครอบครัวของเขาจากดันเต เรเยส (โมโมอา) ซึ่งต้องการแก้แค้นให้กับการตายของพ่อของเขาและการสูญเสียทรัพย์สินของครอบครัว

ลินได้รับการยืนยันว่าจะกลับมากำกับพร้อมกับนักแสดงหลัก ชื่ออย่างเป็นทางการของภาพยนตร์ได้รับการเปิดเผยเมื่อการถ่ายทำจริงได้เริ่มต้นขึ้นในเดือนเมษายน ค.ศ. 2022 ลินออกจากตำแหน่งผู้กำกับในเดือนนั้น แม้ว่าเขาจะยังคงมีชื่อในฐานะผู้เขียนบทและอำนวยการสร้าง เลเทอร์เรียร์เข้ามาทำหน้าที่กำกับแทนในสัปดาห์ต่อมาและมีส่วนในการปรับบทภาพยนตร์บางส่วน ไบรอัน ไทเลอร์กลับมาทำหน้าที่ผู้ทำดนตรีประกอบภาพยนตร์ ภาพยนตร์ถ่ายทำที่ลอนดอน โรม ตูริน ลิสบอนและลอสแอนเจลิส และเสร็จสิ้นในเดือนสิงหาคม ค.ศ. 2022

เร็ว..แรงทะลุนรก 10 ใช้ทุนสร้าง 340 ล้านดอลลาร์สหรัฐ เป็นภาพยนตร์ที่มีทุนสร้างสูงที่สุดเป็นอันดับที่ 8 ออกฉายในสหรัฐวันที่ 19 พฤษภาคม ค.ศ. 2023 สำหรับในประเทศไทยออกฉายในวันที่ 17 พฤษภาคม พ.ศ. 2566 เร็ว..แรงทะลุนรก 10 ได้รับการตอบรับอย่างผสม โดยนักวิจารณ์ชื่นชมการแสดงของโมโมอา แต่วิจารณ์บทภาพยนตร์ ภาพยนตร์ทำเงิน 714 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 5 ในปี ค.ศ. 2023 แต่ประสบความล้มเหลวในการทำเงินเมื่อเทียบกับภาพยนตร์ชุดก่อนหน้า ภาพยนตร์ควรทำเงินให้ได้อย่างน้อย 850 ล้านดอลลาร์สหรัฐทั่วโลกถึงจะประสบความสำเร็จ

 นักแสดง 
 วิน ดีเซล รับบท โดมินิก ทอเรตโต
 มิเชลล์ ราดรีเกซ รับบท เลตตี ออร์ติซ
 เจสัน สเตธัม รับบท เดคการ์ด ชอว์
 ไทรีส กิบสัน รับบท โรมัน เพียร์ซ
 ลูดาคริส รับบท รับบท เทจ ปาร์เกอร์
 เจสัน โมโมอา รับบท ดันเต เรเยส
 จอห์น ซีนา รับบท จาคอบ ทอเรตโต
 จอร์ดานา บริวสเตอร์ รับบท มีอา ทอเรตโต
 นาตาลี แอมานุแอล รับบท แรมซี
 ซุง กัง รับบท ฮาน
 บรี ลาร์สัน รับบท เทส
 แอลัน ริตช์สัน รับบท เอมส์
 ดานีแยลา แมลชียอร์ รับบท อิซาเบล
 สกอตต์ อีสต์วุด รับบท นายโนบอดีน้อย
 เฮเลน เมียร์เรน รับบท แมกดาลีน "ควีนนี" ชอว์
 ชาร์ลีซ เทรัน รับบท ไซเฟอร์
 รีตา มอเรโน รับบท อบัวลิตา ทอเรตโต

 หมายเหตุ
# ไทยแลนด์ อเมเจอร์ลีก ฤดูกาล 2566
ไทยแลนด์ อเมเจอร์ลีก ฤดูกาล 2566 เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 7 ของการแข่งขันนับตั้งแต่ก่อตั้งในปี พ.ศ. 2560 ซึ่งเป็นลีกที่อยู่ในชั้นที่สี่ของระบบลีกฟุตบอลไทย ในฤดูกาลนี้มี 138 สโมสรเข้าร่วมการแข่งขันจากทั่วประเทศ แบ่งออกเป็น 6 โซน โดยจะไม่ได้มีการเลื่อนชั้น ยกเว้นโซนภาคใต้ ที่จะได้เลื่อนชั้นขึ้นไปแข่งขันในไทยลีก 3

 รูปแบบการแข่งขัน 
การแข่งขันในฤดูกาล 2566 จะแบ่งออกเป็น 6 โซนตามภูมิภาค และในแต่ละโซนจะแบ่งออกเป็น 2 โซนย่อย รวมทั้งหมด 12 โซนย่อย

 ภาคเหนือ 

ภาคเหนือมีสโมสรเข้าแข่งขัน 20 สโมสร แบ่งเป็นภาคเหนือตอนบน 12 สโมสร และภาคเหนือตอนล่าง 8 สโมสร

 ตอนบน 
กลุ่มเอ

กลุ่มบี

กลุ่มซี

กลุ่มดี

 ตอนล่าง 
กลุ่มเอ

กลุ่มบี

 ภาคตะวันออกเฉียงเหนือ 

ภาคตะวันออกเฉียงเหนือมีสโมสรเข้าแข่งขัน 37 สโมสร แบ่งเป็นภาคตะวันออกเฉียงเหนือตอนบน 18 สโมสร และภาคตะวันออกเฉียงเหนือตอนล่าง 19 สโมสร

 ตอนบน 

 ตอนล่าง 

 ภาคตะวันออก 

ภาคตะวันออกมีสโมสรเข้าแข่งขัน 12 สโมสร แบ่งเป็นภาคตะวันออกตอนบน 5 สโมสร และภาคตะวันออกตอนล่าง 7 สโมสร

 ตอนบน 

 ตอนล่าง 
กลุ่มเอ

กลุ่มบี

 ภาคตะวันตก 

ภาคตะวันตกมีสโมสรเข้าแข่งขัน 20 สโมสร แบ่งเป็นภาคตะวันตกตอนบน 7 สโมสร และภาคตะวันตกตอนล่าง 13 สโมสร

 ตอนบน 
กลุ่มเอ

กลุ่มบี

 ตอนล่าง 
กลุ่มเอ

กลุ่มบี

กลุ่มซี

กลุ่มดี

 กรุงเทพและปริมณฑล 

กรุงเทพและปริมณฑลมีสโมสรเข้าแข่งขัน 36 สโมสร แบ่งเป็นกรุงเทพ 28 สโมสร และปริมณฑล 8 สโมสร

 กรุงเทพมหานคร 

 ปริมณฑล 

 ภาคใต้ 

ภาคใต้มีสโมสรเข้าแข่งขัน 13 สโมสร แบ่งเป็นภาคใต้ตอนบน 7 สโมสร และภาคใต้ตอนล่าง 6 สโมสร

 ตอนบน 
กลุ่มเอ

กลุ่มบี

 ตอนล่าง 
กลุ่มเอ

กลุ่มบี

 การแข่งขันระดับประเทศ 
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ
# ไอดอล (เพลงโยอาโซบิ)
เป็นเพลงของวงดนตรีชาวญี่ปุ่นโยอาโซบิ ออกจำหน่ายเมื่อวันที่ 12 เมษายน 2566 โดยค่ายเพลงโซนีเจแปน เพลงนี้ใช้เป็นเพลงประกอบเพลงเปิดอนิเมะญี่ปุ่นเรื่องเกิดใหม่เป็นลูกโอชิ ที่เขียนโดยอากะ อาคาซะกะ

 ชาร์ต 
+ ประสิทธิภาพชาร์ตสำหรับ "ไอดอล" ชาร์ต (2566) อันดับสูงสุด Global 200 (Billboard) 9 Hong Kong (Billboard) 2 Japan (Japan Hot 100) 1 Japan Hot Animation (Billboard Japan) 1 Japan Combined Singles (Oricon) 1 Malaysia (Billboard) 19 New Zealand Hot Singles (RMNZ) 19 Singapore (RIAS) 10 South Korea (Circle) 68 Taiwan (Billboard) 2 US World Digital Song Sales (Billboard) 7 Vietnam (Vietnam Hot 100) 27

+ ประสิทธิภาพชาร์ตสำหรับ "ไอดอล" (ฉบับภาษาอังกฤษ) ชาร์ต (2566) อันดับสูงสุด Japan Digital Singles (Oricon) 8

 การรับรอง 

 ประวัติวางจำหน่าย 
+ วันที่วางจำหน่ายและรูปแบบสำหรับ "ไอดอล" ภูมิภาค วันที่ รูปแบบ ฉบับ ค่าย อ้างอิง หลากหลาย 12 เมษายน 2566  ต้นฉบับ (ภาษาญี่ปุ่น) โซนีเจแปน  26 พฤษภาคม 2566 ภาษาอังกฤษ  ญี่ปุ่น 21 มิถุนายน 2566 ซีดีซิงเกิล ลิมิเต็ด
# ดีลนรกคนกินชาติ
ดีลนรกคนกินชาติ  เป็นภาพยนตร์เกาหลีใต้แนวนาฏกรรมอาชญากรรมในปี พ.ศ. 2564 กำกับโดยอี ว็อน-แท นำแสดงโดย โช จิน-อุง, อี ซุง-มิน และคิม มู-ย็อล  ออกฉายในโรงภาพยนตร์ในประเทศเกาหลีใต้เมื่อวันที่ 1 มีนาคม พ.ศ. 2566 และมีกำหนดออกฉายในโรงภาพยนตร์ในประเทศไทยในวันที่ 26 เมษายน พ.ศ. 2566

 การผลิต 
การถ่ายทำหลักเริ่มในวันที่ 30 เมษายน พ.ศ. 2563

 การฉาย 
ภาพยนตร์ฉายรอบปฐมทัศน์ในเทศกาลภาพยนตร์นานาชาติแฟนตาเซียครั้งที่ 25 เมื่อวันที่ 7 สิงหาคม พ.ศ. 2564 ภาพยนตร์ยังได้รับเชิญให้เข้าร่วมฉายในเทศกาลภาพยนตร์นานาชาติฮาวายครั้งที่ 41 ในเดือนพฤศจิกายน พ.ศ. 2564 และเทศกาลภาพยนตร์เกาหลีฟลอเรนซ์ครั้งที่ 20 ในเดือนเมษายน พ.ศ. 2565
# โป๊ปปราบผี
โป๊ปปราบผี  เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 กำกับโดยจูเลียส อาเวรี จากบทภาพยนตร์โดย ไมเคิล เปโตรนี และ เอวาน สปิลิโอโทปูลอส โดยสร้างจากหนังสือ An Exorcist Tells His Story ในปี ค.ศ. 1990 และหนังสือ An Exorcist: More Stories ในปี ค.ศ. 1992 โดยคุณพ่อกาเบรียล อามอร์ท นำแสดงโดยรัสเซลล์ โครว์ ในบทอามอร์ท โดยมี แดเนียล โซวัตโต, อเล็กซ์ เอสโซ และ ฟรังโก เนโร รับบทเป็นตัวละครสบทบ

การผลิตเริ่มต้นในปี ค.ศ. 2020 เมื่อ Screen Gems ซื้อสิทธิ์ในเรื่องราวของ อามอร์ท การถ่ายทำมีขึ้นตั้งแต่เดือนสิงหาคมถึงตุลาคม ค.ศ. 2022 ในไอร์แลนด์

โป๊ปปราบผี ออกฉายในหลายประเทศทั่วโลก เริ่มในวันที่ 6 เมษายน ค.ศ. 2023 ออกฉายในประเทศสหรัฐอเมริกาและแคนาดาในวันที่ 14 เมษายน ค.ศ. 2023 ส่วนในประเทศไทยออกฉายในวันที่ 26 เมษายน ค.ศ. 2023